**Številka:** 900-4/2023

**Datum:** 20. 3. 2023

**Z A P I S N I K**

**1. izredne seje Občinskega sveta Občine Tržič,**

**ki je bila v ponedeljek, dne 20. 3. 2023, s pričetkom ob 17. uri v Veliki sejni sobi Občine Tržič, Trg svobode 18, Tržič**

**Seje so se udeležili občinski svetniki** **in svetnice**: Metka GABERC, Drago ZALAR, Margareta AHAČIČ, Tomaž MEGLIČ, Irena MRAK, Marko MIRT, Teja NEMEC, Borut SAJOVIC, Eva TRUDEN, Dušan BODLAJ, Nika PODAKAR, Nejc PERKO, Rebeka PEHARC, Andraž ŽITNIK, Jaka JANKOVEC, Mateja HAFNER MALOVRH, Anže PERČIČ, Tamara FIKLS, Drago ZADNIKAR, Ljiljana KOSMAČ, Miroslav DEŽMAN, David AHAČIČ in Mladen NOVKOVIĆ.

**Odsotni občinski svetniki**: Samo DOLHAR.

**Prisotni iz občinske uprave:** dr. Jure MEGLIČ – v.d. direktorja občinske uprave, Jasna KAVČIČ – vodja Urada za okolje in prostor, Marjeta MAČEK – vodja Urada za javna naročila, finance in digitalni razvoj in Mateja NOSAN – višja svetovalka za organizacijo in protokol.

**Drugi prisotni:** /

Župan Peter MIKLIČ je odprl 1. izredno sejo Občinskega sveta Občine Tržič in pozdravil vse prisotne članice in člane Občinskega sveta ter druge prisotne.

Ob 17.06 se je seji pridružil svetnik Mladen NOVKOVIĆ.

V uvodu je bilo ugotovljeno, da je na seji prisotnih 23 svetnic in svetnikov. Seja je bila sklepčna.

|  |  |
| --- | --- |
| **K 1. točki:**  | **Predlog Odloka o spremembah in dopolnitvah Odloka o proračunu Občine Tržič za leto 2023** |

Uvodno obrazložitev je podal župan Peter MIKLIČ.

Predsednik Komisije za proračun in zaključni račun mag. Borut SAJOVIC je povedal, da je Komisija sprejela sklep, da se strinja s predlogom rebalansa proračuna Občine Tržič za leto 2023, ki je pripravljen po usklajevanjih s predstavniki svetniških skupin. Komisija je soglasno sprejela sprejem rebalansa proračuna.

Predsednik Odbora za gospodarstvo in gospodarske javne službe Dušan BODLAJ je podal poročilo v imenu vseh treh odborov, in sicer, da so se odbori seznanili z vsebino točke Predlog Odloka o spremembah in dopolnitvah Odloka o proračunu Občine Tržič za leto 2023 in jo predlagajo Občinskemu svetu Občine Tržič v razpravo in potrditev.

Predsednik Odbora za družbene dejavnosti David AHAČIČ in predsednik Odbora za okolje in prostor Anže PERČIČ sta potrdila besede Dušana BODLAJA.

Župan je odprl razpravo.

Razpravljali so svetniki Andraž ŽITNIK (o financiranju KS), Anže PERČIČ (prav tako o KS), Tomaž MEGLIČ (o KS in o Zapisniku odborov, da se napiše, kdo so prisotni iz ostalih dveh odborov), Dušan BODLAJ (ali morajo zaradi dodatnih sredstev KS-ji sprejemati rebalanse in kaj je s KS Pristava – kako bo z njihovimi 7.000,00 eur), Nika PODAKAR (splošno o rebalansu).

Župan je zaprl razpravo in dal na glasovanje sklepe.

Svetnik Drago ZADNIKAR je dal proceduralno pripombo, in sicer glede obravnave rebalansa, da le-ta ni bila po poslovniku in očital neodgovorno ravnanje z denarjem.

Svetnik Borut SAJOVIC je želel obrazložiti svoj glas: on in Gibanje svoboda bodo rebalans podprli, želijo pa si fair playa – če vsi projekti letos ne bodo izpeljani, naj bodo ti prioriteta v letu 2024.

Svetnik Mladen NOVKOVIĆ je tudi obrazložil svoj glas, in sicer, da bo podprl rebalans proračuna in da je bila komunikacija korektna.

Svetnica Mateja Hafner Malovrh je prav tako obrazložila, da bodo v svetniški skupini SDS rebalans podprli.

**PREDLOG SKLEPA 26-1IZR-1-2023:**

**Občinski svet Občine Tržič sprejme predlog Odloka o spremembah in dopolnitvah odloka o proračunu Občine Tržič za leto 2023.**

|  |
| --- |
| Prisotnih je 23 svetnikov. |
| ZA | 21 |
| PROTI | 1 |
| Sklep je bil sprejet. |

**PREDLOG SKLEPA 27-1IZR-1-2023:**

**Občinski svet Občine Tržič sprejme Dopolnitev načrta ravnanja z nepremičnim premoženjem Občine Tržič za leto 2023, kot je določeno v tabelah:**

 **– TABELA 1 – Načrt razpolaganja z nepremičnim premoženjem Občine Tržič za leto 2023 – 1. dopolnitev,**

**– TABELA 2 – Načrt pridobivanja nepremičnega premoženja Občine Tržič za leto 2023 – 1. dopolnitev,**

**ki sta sestavni del tega sklepa.**

|  |
| --- |
| Prisotnih je 23 svetnikov. |
| ZA | 21 |
| PROTI | 0 |
| Sklep je bil sprejet. |

**PREDLOG SKLEPA 28-1IZR-1-2023:**

**Načrt ravnanja s premičnim premoženjem Občine Tržič sprejme župan.**

|  |
| --- |
| Prisotnih je 23 svetnikov. |
| ZA | 22 |
| PROTI | 0 |
| Sklep je bil sprejet. |

Svetnik Dušan Bodlaj je pred glasovanjem o naslednjem sklepu želel obrazložiti svoj glas. Povedal je, da bo glasoval za, ampak da so cene napihnjene.

**PREDLOG SKLEPA 29-1IZR-1-2023:**

**Občinski svet Občine Tržič sprejme Predlog cenika storitev javne službe rednega vzdrževanja občinskih javnih cest na območju občine Tržič.**

|  |
| --- |
| Prisotnih je 23 svetnikov. |
| ZA | 22 |
| PROTI | 0 |
| Sklep je bil sprejet. |

**PREDLOG SKLEPA 30-1IZR-1-2023:**

**Občinski svet Občine Tržič sprejme Predlog cenika izvajanja javne službe urejanja javnih površin v letu 2023.**

|  |
| --- |
| Prisotnih je 23 svetnikov. |
| ZA | 22 |
| PROTI | 0 |
| Sklep je bil sprejet. |

Seja Občinskega sveta je bila končana ob 17.46.

|  |  |
| --- | --- |
| Zapisala | **Peter Miklič,** |
| Mateja Nosan | **župan**  |

Priloga 1: Dobesedni prepis 1. izredne seje